OBAVIJEST -UPISI U SREDNJU ŠKOLU

**Pregled učenika 8.razreda kod školske liječnice za upis u 1.razred srednje škole u šk. god. 2023./2024.**

Poštovani,

školska liječnica dr. sc. Dragica Musulin spec. školske i adolescentne medicine obavještava učenike o terminima pregleda i izdavanju potvrda za upis u srednju školu prema sljedećem rasporedu:

|  |  |
| --- | --- |
| TERMIN PREGLEDA KOD ŠK.LIJEČNICE  | ZANIMANJE |
| **10.srpnja 2023.godine (ponedjeljak) 08:00- 12:00 sati** | **hotelijersko-turistički tehničar i konobar** |
| **11.srpnja 2023.godine (utorak) 08:00-12:00 sati** | **upravni referent i ekonomist** |
| **12.srpnja 2023. godine (srijeda) 08:00-12:00 sati** | **web dizajner i modnitehničar** |

Pregledi za ova zanimanja obavljaju se u Domu zdravlja Metković, Zavod za javno zdravstvo Dubrovačko-neretvanske županije, Služba za školsku medicinu, Odjel Metković, Ante Starčevića 12 u Metkoviću.
Potvrda liječnika školske medicine – dostavlja se putem **elektroničke pošte na e-adresu srednje škole**ili **dolaskom u školu**na propisani datum (od 10.07. do 13.07.2023. godine). Točan datum zaprimanja dokumenata dolaskom u srednju školu objavljuje se na mrežnim stranicama i oglasnim pločama srednjih škola.

**Za određena zanimanja potrebno je pribaviti liječničku svjedodžbu medicine rada koju učenici dobiju na pregledu kod specijaliste medicine rada** (npr. agroturistički tehničar, kuhar, automehaničar, arhitektonski tehničar, elektrotehničar, vozač motornog vozila, medicinska sestra opće njege/medicinski tehničar opće njege itd.). Za ovu potvrdu roditelji učenika dogovaraju se za pregled na medicini rada.

Na mrežnoj stranici <https://srednje.e-upisi.hr> za svako pojedino zanimanje (pod Škole i programi/Pronađeni obrazovni programi/Preduvjeti za upis) jasno je naznačeno je li za upis potrebna liječnička potvrda školskog liječnika ili liječnička svjedodžba medicine rada.

Liječnička svjedodžba medicine rada (donosi se u srednju školu nakon što se objave konačne ljestvice poretka, a najkasnije do datuma objavljenog u Kalendaru ili u iznimnim situacijama najkasnije do 30.rujna tekuće školske godine, ali tada je kandidat dužan na upise donijeti potvrdu obiteljskog liječnika).